GFA mpanyimfo dze aba dɛ,  Ɔwɔ dɛ Black stars bɔɔlbɔkuw no hɔn nhwɛdofo Owura Otoo Addo dze bɔɔlbɔfo eduonum enum (55)ba ma wɔdze hɔn kɔ Qatar Fifa wiadze akansi no.  Edzin a wɔdze bɛbɛ no,  ɔwɔ dɛ wotum tsew do ma ɔka eduonu esia (26).  Iyi kyerɛ dɛ,  Ɔwo a wodzin ammba mu bi no,  nnkotum akɔbɔ Fifa wiadze  bɔɔlbɔ akansi no bi.
Ɔberɛfɛw 4,  2022 na GFA mpanyimfo dze bɔɔlbɔfo a wɔnye hɔn rokɔ wiadze bɔɔlbɔ akansi wɔ Qatar no hɔn edzin bɔtoo gua.  Asɔɛe a wɔhwɛ mbabun na agokansi do nso esi hɔn adwen pi wɔ kokyis anan ho dɛ,  hɔn na wɔdze hɔn rokɔ ma wɔakɔ hwɛ Black Stars bɔɔlbɔ kuw no do wɔ Qatar wiadze bɔɔlbɔ baatan akansi no mu.  Hɔn nom nye Owura Otto Addo,Narteh-Ogum, Boadu Tanko na Osie Fosu.
Qatar 2022 wiadze Bɔɔlbɔ Baatan Akansi no bɛhyɛ ase Ɔberɛfɛw 20, 2022 wɔ Qatar . Ghanaman nyinara  enyi da kwan dɛ ɔbɔkɔ yie dze ama Ɔman Ghana. Ghana nye Portugal besi akan wɔ Ɔberɛfɛw 24, 2022  ber a abɔ ewimber ndɔnan.
